Leroy Sané alla 21-aastaste Euroopa meistrivõistluste valikmängus Austria vastu mängimas
**Leroy Aziz Sané** (sündinud 11. jaanuaril 1996 Essenis) on saksa jalgpallur Müncheni Bayerni ja Saksamaa jalgpallikoondise ääreründaja. Enne Bayernisse minekut mängis ta Manchester Citys.

Klubikarjäär
------------

Sané alustas profikarjääri 2014. aasta sügisel klubis FC Schalke 04. Ta sai palju kiitust oma esituste eest 2014-15 hooajal. Oma esimesel UEFA Meistrite Liiga kohtumisel Real Madrid CF vastu skooris ta 3-3 viigivärava. Schalke võitis selle mängu lõpuks 4-3, kuid nad ei saanud edasi järgmisesse raundi, kuna Real Madrid CF võitis neid esimene mäng kodus 2-0 - kahe mängu kokkuvõtteks jäi seis 5-4 Real Madrid CF-i kasuks.

2015-16 hooajal oli Sané FC Schalke 04 ridades väga tähtis mängija. Ta mängis 33 mängus, skooris 8 väravat ja lõi 28 võimalust oma tiimile.

2016. aasta suvel liitus Sané Manchester City FC-ga umbes 51 miljoni euro eest ning ta teenib umbes 100 000 eurot nädalas + igasugused erinevad boonused (väravate löömise ja väravasöötude eest).

Iga järgmise hooajaga Sané vorm paranes, 2016-17 skooris ta 26 mängus 5 väravat ja lõi oma tiimile 35 võimalust. Kuigi väravaid on ta löönud 3 tükki vähem, siis lõi ta võimalusi eelmise hooajaga võrreldes 7 võrra rohkem. 

Hooaegadel 2017–18 ja 2018–19 on ta Manchester Cityga tulnud Inglismaa meistriks. Mõlemal hooajal lõi ta liigas 10 väravat. Hooajal 2017–18 andis ta liigas 15 väravasöötu, mille poolest oli sel hooajal liigas teisel kohal.

Koondisekarjäär
---------------

Leroy Sané kutsuti Saksamaa U21 jalgpallikoondisse Horst Hrubeschti poolt 2015. aasta augustis Taani vastu sõpruskohtumist mängima ja kvalifikatsiooni mängu U21 Euroopa meistrivõistlustele Aserbaidžaani vastu. Sané sai kutse Saksamaa jalgpallikoondise põhikoosseisu 2015. aasta novembris, Prantsusmaa vastu sõpruskohtumist mängima. Saksamaa jalgpallikoondise mänedžer Joachim Löw kutsus Sané ka 2016. aastal Euroopa meistrivõistlustele, seal ta mängis kõigest 1 mängu ja selle kaotas Saksamaa 0-2 Prantsusmaale Antonie Griezmanni kahest väravast.

Eraelu
------

Sané vanemad on Souleyman Sané (isa ja agent) ja Regina Weber (ema), tal on vennad Kim Sané ja Sidi Sané. Leroy Sané isa oli samuti jalgpallur, ta mängis enamiku oma karjäärist saksa jalgpalliklubides. Leroy Sané ema Regina Weber oli endine olümpiamängudel võistelnud võimleja.  Leroy Sanél on nii Saksamaa kui ka Prantsusmaa kodakondsus, kuna ta isa on Prantsuse kodakondsusega ja ta ema on sakslane. Kuulsaimad sõbrad on tal Arsenal FC jalgpallur Mesut Özil ja Manchester City FC jalgpallurid Raheem Sterling ja İlkay Gündoğan.

Saavutused
----------

Manchester City
* Premier League: 2017–18, 2018–19
* FA Cup: 2018–19
* EFL Cup: 2017–18, 2018–19
* FA Community Shield: 2018

Saksamaa koondisega
* FIFA konföderatsioonide karikaturniir: 2017

Individuaalsed:
* Premier League'i kuu parim jalgpallur: Oktoober 2017
* Premier League'i aasta parim noor jalgpallur

Viited
------

1. ↑  "Leroy Sané". *Transfer markt*. 30.03.2018. Vaadatud 30.03.2018.
2. ↑  Andy Cryer (10.03.2015). "Real Madrid 3-4 FC Schalke 04". Vaadatud 30.03.2018.
3. ↑  "Leroy Sané statistics". *Squawka*. Vaadatud 30.03.2018.
4. ↑  "Leroy Sané". *Transfermarkt*. Vaadatud 06.04.2018.
5. ↑  TOTALSPORTEK2 (03.02.2018). "Manchester City Player Salaries 2018 (Bonus Related Contracts Revealed)". *Total Sportek*. Originaali arhiivikoopia seisuga 19.03.2018. Vaadatud 06.04.2018.
6. ↑  "Leroy Sané statistics". *Squawka*. Vaadatud 06.04.2018.
7. ↑  "Leroy Sané". *Revolvy*. Vaadatud 08.04.2018.
8. ↑  "France 2-0 Germany". *Totalsportek*. Originaali arhiivikoopia seisuga 22.05.2018. Vaadatud 08.04.2018.
9. ↑  "Leroy Sané".
10. ↑  "Souleyman Sané". *Transfermarkt*. Vaadatud 08.04.2018.
11. ↑  "Leroy Sané". *Famous Birthdays*. Vaadatud 08.04.2018.
12. ↑  "Leroy Sané". *Revovly*. Vaadatud 08.04.2018.
13. ↑  "Leroy Sané". Vaadatud 08.04.2018.
14. ↑  "FIFA Confederations Cup Russia 2017". *FIFA*. 02.07.2017. Originaali arhiivikoopia seisuga 24.01.2018. Vaadatud 08.04.2018.
15. ↑  "Premier League Awards". *Premier League*. Vaadatud 08.04.2018.
16. ↑  "Man City's Sane takes PFA Young Player of the Year award". *Goal*. Vaadatud 29.04.2018.

Välislingid
-----------

 Leroy Sané – pildid, videod ja helifailid Wikimedia Commonsis
* Leroy Sané Manchester City F.C. ametlikul kodulehel

| * v
* r
Saksamaa koondis  –  2022. aasta jalgpalli maailmameistrivõistlused |
| --- |
| 

* 1 Neuer (c)
* 2 Rüdiger
* 3 Raum
* 4 Ginter
* 5 Kehrer
* 6 Kimmich
* 7 Havertz
* 8 Goretzka
* 9 Füllkrug
* 10 Gnabry
* 11 Götze
* 12 Trapp
* 13 Müller
* 14 Musiala
* 15 Süle
* 16 Klostermann
* 17 Brandt
* 18 Hofmann
* 19 Sané
* 20 Günter
* 21 Gündoğan
* 22 Ter Stegen
* 23 Schlotterbeck
* 24 Adeyemi
* 25 Bella-Kotchap
* 26 Moukoko
* Treener: Flick

 | Saksamaa |